Házirend

Érvényes az Alsó  Gellér-i kavicsbánya tóra 2018-ra.
  Alsó  Gellér kataszterében a C 965/5 számú parcellán található kavicsbánya tavat Gellér 

 község hosszúlejáratú bérleti szerződés alapján bérli az eredeti tulajdonosoktól. A község a kavicsbánya tó működtetője és egyben a tóba telepített halak tulajdonosa is. 

Törődik a halak telepítésével és garantálja a halállomány   egészségi állapotát . 

· A tó területén csak érvényes területi horgászjeggyel rendelkező személyek , illetve azok kísérői tartózkodhatnak!

A látogatók kötelesek betartani az alábbi házirendet : 

Az éves horgászati szezon : 
Szezon kezdete : március 30.
Szezon vége : november 30.
Napi nyitvatartási idő szezonban : 

Április
7.oo – 18.oo 
Május
7.oo – 19.oo



Június –Július - Augusztus
7.oo – 20.oo

Szeptember                                      7.oo – 19.oo 

Október
7.oo – 18.oo

November                                        7.oo -  17.oo

Halak telepítése után a működtető időszakos horgászati tilalmat rendelhet el, melynek időtartalma a tó hirdető tábláján van közzétéve. 

Területi horgászjegyek : 

  A horgászat megkezdése előtt, minden érdeklődő köteles éves területi horgászjegyet, vagy napijegyet vásárolni.

Napijegyek vásárolhatók,:

- munkanapokon:

                             az  N-N Minimarketben            6.oo – 12.oo és 14.oo – 18.oo óra között,                                                       
                             a Gelléri Községi Hivatalban    8.oo – 12.oo és 13.oo – 16.oo óra között
- szombaton:         az N-N Minimarketben            6.oo – 12.oo -ig 

- hétvégén, ünnepnapokon: a horgásztónál a nappali őrtől
Napijegyek a horgászatot megelőző napokban előre is kiválthatók. Az éves területi horgászjegyek az adott év horgászati szezonjára érvényesek. 

A napijegy a vásárlás napjára érvényes az aktuális nyitvatartási idő szerint. 
A kiadható területi horgászjegyek mennyiségét a tó kapacitása korlátozza. Az eladásukból származó teljes bevétel a haltelepítésre és a tó működtetésével kapcsolatos kiadások fedezésére szolgál. 

Területi horgászjegyek árai :  
Napijegy                                                                                                                         ––    7 €

Félnapos jegy                                                                                                                 ––    4 €´
Éves területi horgászjegy a GHT rendezvényein aktívan résztvevő GHT tagok részére   - 30 € 
Az éves területi horgászjegy azon GHT tagok részére, akik a szervezet rendezvényein nem vesznek részt a következő évtől rendezvényenként 5 €- val drágul. A rendezvényeken való részvételi nyilvántartást a szervezet elnöke vezeti!
Hatéves kor alatti gyermek érvényes területi horgászjeggyel rendelkező felnőtt horgász kíséretében ingyen horgászhat. 

Horgászás feltételei : 

· Az éves területi horgászjegy, vagy napijegy a horgászt csak sporthorgászatra jogosítja fel, ez azt jelenti, hogy a megfogott halat kíméletesen azonnal vissza kell engedni a vízbe. Kíméletlen bánásmód esetén a horgász köteles megtéríteni a sérült hal

           árát- 2 kg-ig 3,50 €/kg, 2 kg felett 5,50 €/kg .
· Horgászni csak a partról engedélyezett, horgász 12 éves kortól maximum 2 horgászbottal és botonként 1 darab szakál nélküli horoggal horgászhat,

gyermek 12 éves korig 1 darab horgászbottal és 1 darab szakál nélküli horoggal horgászhat.

· Pergetés és egyéb horgászati mód szigorúan tilos !

· Minden horgász köteles a horgászathoz megfelelő méretű merítőszákot, pontymatracot,horogkiszedőt és sebfertőtlenítő szert használni, valamint a megfogott hallal kíméletesen bánni a halász etika szerint.
· A nagyobb méretű – 4 kg feletti – hal megfogása esetén a horgász köteles a halat saját, vagy a parton elhelyezett pontybölcsőben megszabadítani a horogtól!
·  Ha a mélyre nyelt horog roncsolás nélkül nem szabadítható ki a hal szájából, a horgász köteles az előkét elvágni és a halat horoggal együtt vissza engedni a vízbe.
· Napijegyet a horgász a horgászás befejezése után köteles leadni az őrnek, vagy bedobni a hirdetőtáblánál elhelyezett urnába.

· A csalizás fajtája nincs korlátozva.

· Halak etetése csak a partról engedélyezett. Csónak, vagy etetőhajó használata tilos. Az etetőanyag mennyisége nincs korlátozva. 

· Tilos olyan etetőanyagot használni, amely rontja a víz minőségét ( pl. tejgyári melléktermékek, vagy vágóhídi hulladék).

· A halak fényképezése csak pontybölcső felett engedélyezett.
· Harcsázás nyitvatartási idő alatt kishallal megengedett. A 70 cm feletti harcsa elvihető! 

· Az éjszakai harcsázást kizárólag csak GHT tagok részére, min. 4 fő részvételével az elnök engedélyezheti.Az éjszakai harcsázásnál minden résztvevőnek a horgászás végéig jelen kell lennie. A horgászás eredményét jelenteni kell az elnöknek! 

Egyéb feltételek :
· Tizenkét évnél fiatalabb gyermek csak a kavicsbányára érvényes horgászjeggyel rendelkező felnőtt kíséretében horgászhat a tavon.
· Két horgász közötti távolság legalább 6 m legyen, ha nem egyeznek meg másként.
· A működtető a házirend betartását a beosztott őrök és az ellenőrzéssel megbízott személyek –halőrök segítségével biztosítja. 
· A horgász köteles követni a halőr utasításait. 
· A halőr felszólítására a horgász köteles megmutatni az érvényes horgászjegyét,  felszerelését és tartozékait, valamint a gépjárműve csomagtartóját is.
· Hallopás gyanújának esetén a halőr értesítheti az állami rendőrséget és kihívhatja a rendőrjárőrt is. 
· A jármüvét mindenki köteles a hirdetőtáblánál kialakított parkolóban hagyni. 
 A tó környékén tilos : 

· Tüzet rakni a kijelölt helyeken kívül
· Károsítani a növényzetet és a kihelyezett tárgyakat 
· Szennyezni a vizet
· Szemetelni
· Mértéktelen zajjal zavarni a többi horgászt 
A tóban fürödni szigorúan tilos!
        Tilos a tó felületén a téli sportok művelése!
A fenti szabályok megsértése a horgászat azonnali befejezését és a tóról való tartós kitiltást vonhatja maga után. 
A működtető fenntartja a jogát a Házirend év-közbeni módosítására, a látogató pedig köteles a tó információs tábláján elhelyezett aktualizált Házirendet betartani! 

Működtető : Gellér község

Kellemes kikapcsolódást és jó horgászatot! Görbüljön!
Rácz László
polgármester

A Házirendet a GHT javaslata alapján Gellér Község Képviselőtestülete a 20/2018 – as számú határozattal hagyta jóvá 2018 március 2.-án.

